CELEX: 62010FN0025
Language: mt
Date: 2010-04-28 00:00:00
Title: Kawża F-25/10: Rikors ippreżentat fit-28 ta’ April 2010 — AG (*) vs Il-Parlament

19.6.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 161/58
               
            
         Rikors ippreżentat fit-28 ta’ April 2010 — AG (*1) vs Il-Parlament
         (Kawża F-25/10)
         (2010/C 161/95)
         Lingwa tal-kawża: il-Franċiż
         
            Partijiet
         
         
            Rikorrenti: AG (*1) (rappreżentanti: S. Rodriguez u C. Bernard-Glanz, avukati)
         
            Konvenut: Il-Parlament Ewropew
         
            Suġġett u deskrizzjoni tal-kawża
         
         Annullament tad-deċiżjoni ta’ tkeċċija tar-rikorrenti wara t-tmiem tal-perijodu ta’ prova kif ukoll il-kumpens għad-danni sostnuti.
         
            Talbiet tar-rikorrenti
         
         
                     —
                  
                  
                     jannulla d-deċiżjoni ta’ tkeċċija, tal-14 ta’ Mejju 2009, meħuda flimkien mad-deċiżjoni tar-rifjut tal-ilment, tal-21 ta’ Diċembru 2009;
                  
               
                     —
                  
                  
                     jindika lill-Awtorità tal-Ħatra l-effetti tal-annullament tad-deċiżjonijiet ikkontestati u b’mod partikolari l-possibbiltà li jsir perijodu ta’ prova ieħor jew l-estensjoni tal-perijodu ta’ prova li fi tmiemu ssir evalwazzjoni ġdida tal-kapaċitajiet tagħha;
                  
               
                     —
                  
                  
                     jikkundanna lill-konvenut għall-ħlas tad-danni subiti mir-rikorrenti, kemm minn perspettiva professjonali u finanzjarja (b’referenza għat-trattament u vantaġġi relatati li r-rikorrenti setgħet tirċievi mis-16 ta’ Mejju 2009 sad-data tal-integrazzjoni mill-ġdid tagħha li tirriżulta mill-annullament tad-deċiżjonijiet ikkontestati), kif ukoll mill-perspettiva morali (b’referenza għall-ammont indikattiv u provviżorju ta’ EUR 50 000);
                  
               
                     —
                  
                  
                     jikkundanna lill-Parlament Ewropew għall-ispejjeż.
                  
               
            (*1)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.